**Maailm heliseb**

Tants on loodud 2015.a. maikuus.

Tantsu autor Ulrika Grauberg

Muusika autor Eeva Tallis, sõnade autor Aapo Ilves

Tants neiduderühmale, 12 –le tantsijale

Taktimõõt 4/4, 2/4

Tantsu meeleolu: rõõmus, vallatlev, hoogne.

**Põhisammud:**

1. Jooksusamm- 4 jooksusammu taktis
2. Kõnnisamm- 4 kõnnisammu taktis
3. Külgsamm- 2 külgsammu taktis
4. Käärhüppe
5. Jalalt jalale pöörded
6. Hüpaksamm põlvetõstega ja sääretõstega

**Kombinatsioonid:**

**Komb nr 1: jooksusammud kandastakuga I ja II variant**

**Komb nr 1 I variant**

Käed puusal.

**Takt 1** v.j. 4 jooksusammu

**Takt 2** I osa- hüpe v.j-le, ¼ PP

II osa- p. j. kandastak küljele

III-IV osa- paus

*Komb nr 1 I varianti alustatakse ka parema jalaga*

**Komb nr 1 II variant**

Käed puusal

**Takt 1** v.j. 4 jooksusammu

**Takt 2** I, II osa- v.j. 2 jooksusammu

III osa- hüpe v.j-le, ¼ PP

IV osa- p. j. kandastak küljele

*Komb nr 1 II varianti alustatakse ka parema jalaga*

**Komb nr 2: käärhüpped, käed vaheleti rinnal**

**Takt 1** 2 käärhüpet I ja III osal

**Takt 2** 3käärhüpet I, II ja II osal+ ummishüpe IV osal

**Komb 3: plaksud**

**Takt 1** 2püstplaksu rinna ees I ja II osal

**Takt 2** 3 püstplaksu rinna ees I, II ja III osal

**Komb 4: käärhüpped küljele, jooksusammudega kohavahetus. Käed puusal.**

**Takt 1**

I osal Käärhüpe paremale küljele, parem jalg ees.

II osal ummishüpe lähteasendisse.

III osal käärhüpe vasakule, vasak jalg ees.

IV osal ummishüpe lähteasendisse.

**Takt 2**

I, II, III osal kohavahetus vastasoleva tantsijaga 3 jooksusammuga, möödudes paremalt.

IV osal ummishüppega ½ VP pööre.

**Komb 5: 4 kõnnisammu, 2 külgsammu, käed puusal**

Kombinatisooni alustavad kuus lava vasaku külje poolset tantsijat vasaku jalaga (sissejuhatuses nr 1, 2, 5, 6, 9, 10), kuus lava parema külje poolset tantsijat parema jalaga (sissejuhatuses nr 3, 4, 7, 8, 11, 12)

Kõnnisammudel vaade otse, külgsammudel vaade külgsammu sooritamise suunas.

**Takt 1** Kõnnisammud lava esikülje suunas.

**Takt 2** Külgsammud lava esikülje suunas, I ja II osal vasakpoolsetel külgsamm vasak külg esikülje poole, parempoolsetel parem, III ja IV osal vastupidi. 2. takti lõpuks on vasakpoolsed tantsijad esipoolega lava parema külje suunas, parempoolsed vasaku külje suunas.

**Takt 3** Kõnnisammud lava külgede suunas, 2. takti lõpus võetud suunas. Möödumine vastutulevast tantsijast paremalt.

**Takt 4** Külgsammud, esmalt lava esikülje suunas, siis tagakülje suunas.

**Takt 5** Kõige otsemat teed pööre lava tagakülje suunas, kõnnisammud tagakülje suunas.

**Takt 6** Külgsammud lava külgede suunas, vaade üle õla publikusse.

**Takt 7** Kõige otsemat teed pidi pööre keskjoone suunas, kõnnisammud lava külgede suunas, möödumine paremalt. Takti lõpuks ollakse oma kohal tagasi.

**Takt 8** I, II osal külgsamm vaba jalaga, esipoolega publikusse, III-IV osal sammu ja lõppsammuga 1 täispööre kohapeal- vasaku jalaga alustanud tantsijad pööre PP, parema jalaga alustanud tantsijad pööre VP.

**Komb nr 6: kõnnisammud käte liikumisega**

**Takt 1-2** Parema jalaga alustades 8 kõnnisammuga tehakse üks PP ring tantsija suhtes paremale poole. Parem käsi on puusal. Vasak sirutatud käsi on vasakul ees-küljel, peopesa üleval, vaade ja painutus käe poole. 2. takti lõpus ollakse oma kohal tagasi.

**Takt 3-4** kordub sama tantsija suhtes vasakule, ring VP. Käte tegevus vahetunud- vasak käsi puusal, parem käsi paremal ees-küljel. Painutus ja vaade parema käe suunas

**Takt 5-6** Kordub taktide 1-2 tegevus. Käte tegevus- mõlemad käed ees rinna kõrgusel, peopesad allapoole- nagu paitaks maapinda.

**Takt 7-8** 8 päkksammuga 2 VP pööret kohapeal. Lõpetatakse esipoolega publikusse.

**Komb nr 7: jooksusammud, hüpaksammud põlvetõstega ja sääretõstega**

Kogu kombinatsiooni vältel on vaade otse publikusse, lavapunkti nr 1

**Takt 1**

I, II osalParema jalaga alustades 2 jooksusammu lavapunkti nr 2 suunas, käed seelikus.

III, IV osal Parema jalaga hüpaksamm põlvetõstega lavapunkti nr 2 suunas.

**Takt 2** Kordub 1. takti tegevus, liikudes selg ees lähtekohta tagasi. Põlvetõste lavapunkti nr 1

**Takt 3**

3. taktil liiguvad käed kõrvalt kaarega rinna ette, küünarliigesest kõverdatud, parem käsi vasaku peal.

I, II osal Parema jalaga alustades 2 jooksusammu lavapunkti nr 8 suunas.

III, IV Parema jalaga hüpaksamm sääreheitega lavapunkti nr 8 suunas.

**Takt 4** Kordub 2. takt. Käed tagasi seelikusse.

**Taktid 5-7** korrata taktide 1-3- tegevust.

**Takt 8** Vasaku jalaga alustades 2 jalalt jalale VP pööret veidi taganedes lava tagakülje suunas.

**Komb nr 8: väravad, ussi (voori) vedamine**

Tantsijad nr 6 ja 7 liiguvad lava keskpunkti, seisavad esipoolega publiku poole, ühendavad käed, ja tõstavad väravaks. Vaba käsi on seelikus.

Tantsijad 1, 2, 5, 9, 10 ühendavad käed ja moodustavad ussi (voori) esipool keskpunkti poole.

Tantsijad 3, 4, 8, 12, 11 moodustavad teise ussi (voori), samuti esipoolega keskpunkti suunas.

Ussi moodustamine toimub jooksu ajal. Juht- ja viimiktantsijal käsi seelikus.

8 taktil jooksul joostakse nr 8 kujuliselt väravate alt läbi. Lava parempoolsed tantsijad liiguvad publiku poolt. Liikumine on näidatud tantsukirjelduses oleval joonisel vastava tuuri juures.

**Komb nr 9: jalalt jalale pöörded, jooksusammud I ja II variant**

**I variant**

**Takt 1** Vasaku jalaga alustades 2 jalalt jalale pööret VP

**Takt 2** Vasaku jalaga alustades 4 jooksusammu, sirged käed tõsta eest läbi sujuvalt III positsiooni. Uue takti algul lõppsamm, käed jäävad üles.

**II variant**

**Takt 1** Parema jalaga alustades 2 jalalt jalale pööret PP.

**Takt 2** Parema jalaga alustades 4 jooksusammu, sirged käed tõsta eest läbi sujuvalt III positsiooni. Uue takti algul lõppsamm, käed jäävad üles.

**KIRJELDUS**

**I tuur A osa**

**Taktimõõt 4/4, takt 12 on 2/4**

Tantsijad lava külgedel

**Joonis nr 1**

**Takt 1-2** Käed puusal ummisseis

Vasakul küljel olevad tantsijad alustavad vasaku jalaga.

Paremal küljel olevad tantsijad alustavad parema jalaga.

Tantsu alustatakse kaanoni põhimõttel kombinatsiooniga nr 1.

3. taktil tantsijad nr 1, 2

5. taktil tantsijad nr 11, 12

7. taktil tantsijad nr 3, 4, 9, 10

9. taktil tantsijad nr 5, 6, 7, 8

Tantsijad nr 1, 4, 5, 8, 9, 12 tantsivad komb nr 1 I varianti.

Tantsijad nr 2, 3, 6, 7, 10, 11 tantsivad komb nr 1 II varianti.

Kõik tantsijad, kes on kombinatsiooni nr 1 ära tantsinud, jätkavad kombinatsiooniga nr 2 (käärhüpped), seejärel kombinatsioon nr 3 (plaksud). Viimasena sissetulnud tantsijad jõuavad teha 2 aeglast ja 2 kiiret käärhüpet, seejärel kohe VP pööre kohapeal.

Käärhüpetes läheb kõigepealt ette parem jalg tantsijatel nr 1, 2, 5, 6, 9, 10, vasak jalg tantsijatel nr 3, 4, 7, 8, 11, 12

**Taktidel 3-12** Toimub kombinatsioonide nr 1, 2, 3 tegevus kaanoni põhimõttel.

**Takt 13** 1 VP pööre kohapeal. Parema jalaga samm vasaku jala eest risti, seejärel pööre VP. Pööre lõpeb ummisseisus. Jäädakse esipoolega lava esikülje poole.

**Joonis 2**

**I tuur B osa**

**Taktid 14-21** Tantsitakse kombinatsiooni nr 5

**I tuur C osa**

**Taktid 22-29** Tantsitakse kombinatsiooni nr 6

**Joonis 3**

**I tuur D osa**

**Taktid 30-34 kaks korda** Tantsitakse kombinatsiooni nr 7

**I tuur E osa**

**Taktid 35-42** Tantsitakse kombinatsiooni nr 8

**Joonis 4**

**II tuur A osa**

**Taktid 43-50 (vahemäng)**

Moodustatakse 3 nelikut:

1. Nelik- tantsijad nr 1, 2, 5, 6 lava vasakpoolsel küljel, lava ristjoonest eespool.
2. Nelik- tantsijad nr 3, 4, 7, 8 lava parempoolsel küljel, lava ristjoonest eespool.
3. Nelik- tantsijad nr 9, 10, 11, 12 lava keskel ristjoonest tagapool.

Tantsijad 2, 3, 9 on seljaga lava esikülje poole.

Tantsijad 5, 8, 11 on esipoolega lava esikülje poole.

Tantsijad 1, 7, 10 on parema küljega lava esikülje poole.

Tantsijad 4, 6, 12 on vasaku küljega lava esikülje poole.

**Joonis 5**

II tuuri A osas tantsitakse kombinatsioone nr 2, 3, 4. Kombinatsioonis nr 2 läheb kõikidel tantsijatel kõigepealt ette parem jalg.

Kombinatsioonide järjestuse kirjeldamiseks on tantsijad jaotatud kahte gruppi.

I grupp- tantsijad nr 1, 4, 6, 7, 10, 12 ehk küljega publikusse olevad tantsijad.

II grupp- tantsijad nr 2, 3, 5, 8, 9, 11 ehk esipoolega või seljaga publikusse olevad tantsijad.

**Taktid 1-2** I grupp- komb nr 2, II grupp- komb nr 3

**Taktid 3-4** I grupp- komb nr 3, II grupp- komb nr 4

**Taktid 5-6** I grupp- komb nr 4, II grupp- komb 2

**Taktid 7-8** I grupp- komb nr 2, II grupp- komb nr 4

**II tuur B osa**

**Taktid 14-21** Tantsitakse kombinatsiooni nr 5 nelikute asetuses.

Kõik tantsijad alustavad sama jalaga nagu I tuuri B osas.

**II tuur C osa**

**Taktid 51-58** Tantsitakse kombinatsiooni nr 6, taktidel 57-58 pööreldakse kahte ringi. Mõlemas ringis kuus tantsijat. Lava küljepoolsed nelikud moodustavad ringid oma lavaküljele vabalt, tagumisest nelikust liigub 2 tantsijat ühte ringi, kaks teise

**Taktid 59-60** Ollakse kahes ringis esipoolega ringi keskmesse. Kahe takti jooksul aeglaselt kükki laskumine.

*NB! Ringides on uus numeratsioon, tantsijate numbrid muutuvad.*

**Joonis nr 6**

**Vaheosa**

**Taktid 61-14, 65-58 neli korda.** Tantsitakse kombinatsiooni nr 9 I ja II varianti. Osadel tantsijatel (nr 1, 2, 3, 4, 9) on käte tõstmine III positsiooni, osadel (nr 5, 6, 7, 8, 10) jäävad alla, kehast veidi eemale.

**Taktid 61-62** Tantsija nr 1 liigub lavapunkti nr 4 suunas- komb nr 9 I variant.

**Taktid 63-64** Tantsija nr 2 liigub lavapunkti nr 6 suunas- komb nr 9 II variant.

**Taktid 65-66 (1. korda)** Tantsija nr 3 liigub lavapunkti nr 2 suunas- komb nr 9 II variant.

**Taktid 67-68 (1. korda)** Tantsija nr 4 liigub lavapunkti nr 8 suunas- komb nr 9 I variant.

**Taktid 56-66 (2. korda)** Tantsija 5 liigub lavapunkti nr 2 suunas, tantsija nr 6 liigub lavapunkti nr 6 suunas- mõlemal komb nr 9 II variant. Möödumine seljati.

**Taktid 67-68 (2. korda)** Tantsija nr 7 liigub lavapunkti nr 4 suunas, tantsija nr 8liigub lavapunkti nr 8 suunas- komb nr 9I variant.

**Taktid 65-66 (3. korda)** Tantsija nr 9 alustades parema jalaga liigub 4 jooksusammuga lava keskpunkti, tõstab käed eest üles III positsiooni. 66. taktil teeb parema jalaga pika sammu lava keskpunkti, sooritades ühe PP pöörde, vasak jalg tuua tugijala juurde, käed üleval. Tantsija nr 9 jääb seisma esipoolega publikusse.

**Taktid 67-68 (3. korda)**  Tantsija nr 10 alustades vasaku jalaga 8 jooksusammuga lava keskpunktis oleva tantsija nr 9 ette, käed hoitud all.

**Taktid 65 (4. korda)** Tantsija nr 10 teeb tantsija nr 9 ees 1 pöörde VP, käed all, veidi kehasteemal. Tantsijad nr 11 ja 12 tõusevad takti jooksul püsti.

**Taktid 66-68 (4. korda)** Tantsijad nr 11 (vasaku jalaga) ja 12 (parema jalaga) liiguvad 12 jooksusammuga lava tagant küljelt kaarega läbi lava keskpunkti suunas ja teevad värava tantsija nr 9 selja taga.

**Joonis 7**

**III tuur A osa**

**Taktid 69-72 kolm korda, taktid 73-76** 16 takti vältel toimub väravate moodustamine ja väravatest läbijooksmine.

Keskjoonest paremal lava küljel olevad tantsijad liiguvad kaarega (ringi kujuliselt) VP suunas, vasakul küljel olevad tantsijad PP suunas tantsija nr 11 ja 12 tekitatud värava taha ja läbivad selle. Tantsija nr 10 ja 9 läbivad värava viimastena, nr 10 liigub VP suunas, nr 9 PP suunas.

**Joonis 8**

Esimene väravast läbijooks.

Tantsijate järjestus numbritega värava läbimisel: 6, 7, 2, 1, 4, 3, 8, 5, 10, 9.

Kõik tantsijad, kes on läbinud värava esimest korda, liiguvad eest kaarega läbi taha uuesti sama värava taha. Tantsijad, kes enne liikusid VP suunal, liiguvad nüüd PP ja vastupidi.

Teine väravast läbijooks.

Tantsijate järjestus värava läbimisel on sama, mis esimesel korral.

Tantsijad nr 6, 7, 2 läbivad värava, ühendavad omavahel käed, moodustades kolmiku, tõstavad ühendatud käed väravateks, moodustub kaks väravat.

**Joonis 9**

Ülejäänud tantsijad, kes ei ole veel värava asendis, läbivad veelkord esimese värava ja kolmiku värava. Kolmikute vääravate läbimisel toimib järgmine süsteem. Tantsija, kes tuleb vasakult poolt, läbib parempoolse värava ja vastupidi. Väravate läbimine toimub vaheldumisi- üks läbib parempoolse, järgmine vasakpoolse.

Peale kolmikute väravate läbimist liiguvad kõik jooksjad uuesti tagumise värava taha ja läbivad väravaid sama süsteemiga.

Uute väravate moodustamine.

Tantsijad, kes läbivad teist korda kolmikute väravad, moodustavad ristjoonest esikülje poole kaks väravat, jäädes kolmikust ettepoole, aga veidi külgedele, et kolmik välja paistaks.

**Joonis 10**

Uued väravad moodustatakse järgmisel põhimõttel.

1. Tantsija, kes tuleb kolmikute parempoolsest väravast, liigub uue vasakpoolse värava välimiseks tantsijaks.
2. Tantsija, kes tuleb kolmikute vasakpoolsest väravast, liigub uue parempoolse värava välimiseks tantsijaks.
3. Tantsija, kes tuleb kolmikute parempoolsest väravast, liigub uue vasakpoolse värava sisemiseks tantsijaks.
4. Tantsija, kes tuleb kolmikute vasakpoolsest väravast, liigub uue parempoolse värava sisemiseks tantsijaks.

Kolme üksiku tantsija tegevus.

Kohe, kui on moodustunud kaks uut väravat, siis kaks jooksjat läbivad need järgmisel põhimõttel.

Tantsija, kes tuleb paremalt poolt läbib vasakpoolse värava. Tantsija, kes tuleb vasakult poolt, läbib parempoolse värava. Mõlemad jäävad värava ette seisma ja tõstavad käed III postisooni.

Viimane jooksja läbib kolmikute ühe värava ja seejärel jookseb ümber kolmikute keskmise tantsija täisringi ja jääb keskmise tantsija ette seisma, käed tõstab II positsiooni.

**Joonis 11**

Taktid 77-78 Sõnal „Jaa“ tõstavad kõik tantsijad käed vabalt üles ja jooksevad tantsu alguse kohta, kus alustati I tuuri B osa tantsimist.

**Joonis 12**

**III tuur B osa**

**Taktid 79-84** Tantsitakse kombinatsiooni nr 7 taktide 1-6 tegevust.

**Taktid 85-92** Tantsitakse kombinatsiooni nr 8 tegevust. 92. takti lõpuks jõutakse **joonisel 5** olevasse asetusse.

**Lõpuosa**

**Taktid 93-96** II tuuri A osa taktide 43-46 tegevust.

**Taktid 97-98** Kõik tantsijad pöörduvad esipoolega publikusse ja liiguvad kahte vikkelasendis olevasse viirgu järgmise kombinatsiooniga. Käed on vaheleti rinnal. Taktil 97 tehakse kaks käärhüpet, kõigepealt viiakse ette parem jalg, siis vasak. Taktil 98 tehakse neli käärhüpet. Viirgude moodustamise võib ise lavastada.

**Joonis 13**

**Takt 99** Käed puusal tantsitakse kombinatsiooni nr 41. takti tegevust.

**Takt 100** I viirg ühendab käed, tõstab väravateks ja astub I osal parema jalaga sammu taha, II osal vasaku jalaga lõppsammu. II viirg astub parema jalaga sammu ette, poeb väravate alt läbi, ühendab omavahel käed I viiru tantsijate ees, II osal vasaku jalaga lõppsamm. Kõik tantsijad on ühe viirul. Takti III ja IV osal püsitakse asendis.

Takt 101 I viiru tantsijad lasevad ühendatud käed alla, käed jäävad viirus ahelvõttesse. Samal ajal käte alla toomisega on kõikidel tantsijatel põlvedest lõõgastus.

Takti 101 II-IV osal ja taktil 102 püsitakse asendis.

**Joonis 14**